
Rēzeknes novada pašvaldības darbinieku  
VASARAS SPORTA SPĒLES 2026
“Sportā stipri, dzīvē vēl stiprāki!”  
NOLIKUMS

Mērķis un uzdevumi
	Veicināt Rēzeknes novada pašvaldības darbinieku saliedēšanu, komunikāciju, komandas darbu neformālā gaisotnē un popularizēt aktīvu dzīvesveidu.

Laiks un vieta
	Sacensības notiks 2026.gada 28.augustā Viļānu apvienībā, Dekšārēs. Komandu reģistrācija un komandu pārstāvju sapulce plkst.13.30 pie Dekšāru brīvdabas estrādes, kur arī notiks sacensību atklāšana plkst.14.00.

Dalībnieki
	Rēzeknes novada pašvaldības darbinieki, Rēzeknes novada domes deputāti, apvienību pārvaldes un to struktūru darbinieki. Var būt viens amatierkolektīvu dalībnieks. Sacensību dalībnieku minimālais vecums 18 gadi. Komandas sastāvā ne vairāk kā 8 dalībnieki (4 sievietes un 4 vīrieši), un ne mazāk kā 6 dalībnieki (3 sievietes un 3 vīrieši). Sieviešu skaits komandā var būt lielāks par 3 dalībniecēm. Komandas var veidot, apvienojot blakus esošo pagastu darbiniekus. Sacensību atklāšanā dalībnieki prezentē savu komandu (max.2 min.)

Sacensību veidi
· Sacensības notiek 10 dažādās aktivitātēs/sporta veidos.
· Sacensības notiks Dekšāru ciema stadionā un tā apkārtnē. 
· Aktivitātēs piedalās 4-6 komandas dalībnieku sastāvā. 
· Aktivitātes tiks izveidotas komandas saliedēšanai, jautras noskaņas veidošanai un  ar nelielu fiziskās sagatavotības pārbaudījumu.
· Laika apstākļu ietekmē aktivitāšu norise var tikt mainīta un papildināta.

Vērtēšana
Kopvērtējumā uzvarētāju noteiks 10 sportiskās disciplīnās. Lai noteiktu uzvarētāju, tiks summēti katrā aktivitātē iegūtie punkti. Par pirmo vietu 1 punkts, par otro - 2 punkti utt. Kopvērtējumā uzvarētāju komandas, tiks noteiktas ar mazāko punktu summu, ja tā punktu skaits ir vienāds, uzvar komanda, kurai vairāk 1., 2., 3. vietas.

Apbalvošana un noslēgums
· Apbalvotas tiek pirmo 3 vietu komandas ar piemiņas balvām.
· Komandu apbalvošana notiks uz Dekšāru brīvdabas skatuves, kur vēlāk turpināsies pasākuma noslēgums.
· Pasākuma noslēgumā mūzika un galdiņi (dalībnieki aicināti ierasties ar saviem groziņiem).

Pasākuma vadība
Sacensības organizē Viļānu apvienības pārvalde sadarbībā ar Rēzeknes novada Sporta skolu (kontaktpersonas A.Kaupužs tel.29265418, A.Malta tel.26677818). 
Komandām pieteikties: arvis.malta@rezeknesnovads.lv līdz 2026.gada 26.augustam pl.1200

Citi noteikumi 
Pasākuma laikā iespējama dalībnieku fotografēšana un filmēšana publicēšanai Rēzeknes novada Sporta skolas informatīvajos kanālos, sociālajos tīklos un Rēzeknes novada mājaslapā sabiedrības informēšanas nolūkos. Pasākuma organizators ir atbildīgs par dalībnieku personas datu aizsardzību.

Komandas pārstāvja vārds, uzvārds, kontakttālrunis un e-pasts.

